Forslag til RÅDETS BESLUTNING om bemyndigelse af Det Forenede Kongerige til i overensstemmelse med proceduren i artikel 8, stk. 4, i direktiv 92/81/EØF at anvende en reduceret punktafgiftssats på visse mineralolier, når de benyttes til specifikke formål

(forelagt af Kommissionen)

BEGRUNDELSE

I henhold til artikel 8, stk. 4, i Rådets direktiv 92/81/EØF om harmonisering af punktafgiftsstrukturen for mineralolier [1] kan Rådet med enstemmighed på forslag fra Kommissionen tillade en medlemsstat at fritage mineralolier for punktafgifter eller lempe disse, hvis særlige hensyn taler herfor.

[1] EFT L 316 af 31.10.1992, s. 12, direktiv senest ændret ved direktiv 94/74/EF (EFT L 365 af 31.12.1994, s. 46).

Det Forenede Kongeriges myndigheder har informeret Kommissionen om, at de ønsker at fritage vandindholdet i vand/dieselemulsion (en erstatning for dieselolie) for punktafgifter fra 1. september 2000.

Den nuværende lovgivning i Det Forenede Kongerige og artikel 2, stk. 3, i direktiv 92/81/EØF fastsætter, at vandindholdet i dette brændstof skal beskattes som motorbrændstof. Vandindholdet i vand/dieselemulsion anvendes ikke som brændstof, men forøger forbrændingen, hvorved forbrændingstemperaturen sænkes, og dannelsen af nitrogendioxyd formindskes. Det Forenede Kongerige ønsker at fritage vandindholdet fra afgift.

Det Forenede Kongerige anmoder derfor om tilladelse til at fritage vandindholdet i vand/dieselemulsion for punktafgift fra den 1. september 2000 til 31. december 2002. De politiske overvejelser på dette område tager sigte på at sikre en rimelig pris og fremme brugen af et mere miljøvenligt brændstof. Alle afgiftssatser vil være i overensstemmelse med den i direktiv 92/82/EØF fastsatte minimumssats [2].

[2] EFT L 316 af 31.10.1992, s. 19, direktiv senest ændret ved direktiv 94/74/EF (EFT L 365 af 31.12.1994, s. 46).

De øvrige medlemsstater er i overensstemmelse med direktiv 92/81/EØF blevet informeret om anmodningen.

Direktiv 92/81/EØF indeholder bestemmelse om, at sådanne fritagelser og lempelser med mellemrum skal tages op til fornyet behandling. Hvis Kommissionen er af den opfattelse, at de ikke længere bør finde anvendelse, fordi den medfører konkurrenceforvridning, forrykker balancen i det indre marked eller er uforenelig med Fællesskabets miljøbeskyttelsespolitik, skal den forelægge Rådet passende forslag desangående.

Under alle omstændigheder skal denne undtagelsesforanstaltning tages op til fornyet overvejelse senest den 31. december 2002, når tilladelsen, der indrømmes i henhold til denne beslutning, udløber. Rådet vil til den tid tage stilling til situationen på grundlag af et forslag fra Kommissionen og træffe beslutning om, hvorvidt den tilladelse, der indrømmes i henhold til beslutningens artikel 1, skal trækkes tilbage, ændres eller forlænges uændret.

Forslag til RÅDETS BESLUTNING om bemyndigelse af Det Forenede Kongerige til i overensstemmelse med proceduren i artikel 8, stk. 4, i direktiv 92/81/EØF at anvende en reduceret punktafgiftssats på visse mineralolier, når de benyttes til specifikke formål

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/81/EØF af 19. oktober 1992 om harmonisering af punktafgiftsstrukturen for mineralolier [3], særlig artikel 8, stk. 4,

[3] EFT L 316 af 31.10.1992, s. 12, direktiv senest ændret ved direktiv 94/74/EF (EFT L 365 af 31.12.1994, s. 46).

under henvisning til forslag fra Kommissionen [4], og

[4] EFT L

ud fra følgende betragtninger:

(1) Ifølge artikel 8, stk. 4, i direktiv 92/81/EØF kan Rådet med enstemmighed og på forslag fra Kommissionen tillade en medlemsstat at indrømme fritagelse eller lempelse i forbindelse med punktafgifter på mineralolier, hvis særlige hensyn taler herfor.

(2) Det Forenede Kongeriges myndigheder har informeret Kommissionen om, at de ønsker at fritage vandindholdet i vand/dieselemulsion (en erstatning for dieselolie) for punktafgifter fra 1. september 2000.

(3) Den nuværende lovgivning i Det Forenede Kongerige og artikel 2, stk. 3, i direktiv 92/81/EØF fastsætter, at vandindholdet i dette brændstof skal beskattes som motorbrændstof. Vandindholdet i vand/dieselemulsion anvendes ikke som brændstof, men forøger forbrændingen, hvorved forbrændingstemperaturen sænkes, og dannelsen af nitrogendioxyd formindskes. Det Forenede Kongerige ønsker at fritage vandindholdet for afgift.

(4) De andre medlemsstater er blevet underrettet herom.

(5) Kommissionen og alle medlemsstaterne anerkender, at det at fritage vandindholdet i vand/dieselemulsion for punktafgift ikke vil give anledning til konkurrenceforvridning eller hindre det indre marked i at fungere.

(6) Denne beslutning foregriber på ingen måde udfaldet af statsstøtteprocedurer, der indledes i henhold til artikel 87 og 88 i traktaten.

(7) Kommissionen kontrollerer jævnligt lempelser og fritagelser med henblik på at sikre, at de er forenelige med det indre marked og med Fællesskabets miljøbeskyttelsespolitik.

(8) Det Forenede Kongerige har anmodet om tilladelse til at fritage vandindholdet i vand/dieselemulsion for punktafgift fra 1. september 2000 til 31. december 2002.

(9) Rådet vil på grundlag af et forslag fra Kommissionen tage denne beslutning op til fornyet overvejelse senest den 31. december 2002, når tilladelsen i denne beslutning udløber.

VEDTAGET FØLGENDE BESLUTNING:

Artikel 1

I overensstemmelse med artikel 8, stk. 4, i Rådets direktiv 92/81/EØF tillades det hermed Det Forenede Kongerige at fritage vandindholdet i vand/dieselemulsion for punktafgift fra den 1. september 2000 til den 31. december 2002 under forudsætning af, at denne fritagelse er i overensstemmelse med indholdet i Rådets direktiv 92/82/EØF af 19. oktober 1992 om indbyrdes tilnærmelse af punktafgiftssatserne for mineralolier, [5] navnlig minimumssatserne for punktafgifter i artikel 5.

[5] EFT L 316 af 31.10.1992, s. 19, direktiv senest ændret ved direktiv 94/74/EF (EFT L 365 af 31.12.1994, s. 46).

Artikel 2

Denne beslutning er rettet til Det Forenede Kongerige.

Udfærdiget i Bruxelles, den

På Rådets vegne

Formand